Smernica Rady
z 22. marca 1971,
ktorou sa mení s dopĺňa smernica z 9. apríla 1968 o obchodovaní s materiálom na vegetatívne rozmnožovanie viniča
(71/140/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej článok 43,
so zreteľom na návrh Komisie,
so zreteľom na stanovisko Európskeho parlamentu,
po konzultácii Hospodárskeho a sociálneho výboru,
keďže je potrebné zmeniť a doplniť určité ustanovenia smernice Rady z 9. apríla 1968 [1] o obchodovaní s materiálom na vegetatívne rozmnožovanie viniča;
keďže nariadenie Rady (EHS) č. 1388/70 [2] z 13. júla 1970 o všeobecných pravidlách pre zatrieďovanie odrôd viniča stanovuje ustanovenia týkajúce sa pestovania odrôd viniča v rôznych regiónoch;
keďže preto by sa s rozmnožovacím materiálom, ktorý je povolený v členskom štáte, malo v tomto členskom štáte obchodovať bez obmedzenia;
keďže preto už nie je potrebné ustanoviť spoločný zoznam odrôd, v ktorom sú uvedené všetky odrody, s ktorých rozmnožovacím materiálom sa môže voľne obchodovať v rámci spoločenstva;
keďže je však stále potrebné, aby každý členský štát zostavil zoznam odrôd prijatých na certifikáciu a na kontrolu ako štandardného materiálu na jeho území;
keďže na zostavovanie takýchto zoznamov by sa mali používať jednotné pravidlá, aby všetky schválené odrody boli odlíšiteľné, stále a dostatočne homogénne;
keďže, s cieľom vykonania skúšok na účely uznania odrody, sa musí stanoviť mnoho kritérií a minimálnych požiadaviek;
keďže je potrebné vydať aj ustanovenie na zabezpečenie toho, aby sa tieto skúšky, pokiaľ je to možné, vykonali v rovnakom čase ako testy na ocenenie vhodnosti na účely pestovania so zreteľom na zatrieďovanie;
keďže, ak sa materiál na rozmnožovanie viniča bežne nerozmnožuje alebo sa s ním neobchoduje na území niektorého členského štátu, malo by sa vydať ustanovenie na prípadné vyňatie tohto štátu z povinnosti uplatňovať túto smernicu;
keďže prevažne technické zmeny a doplnky príloh by sa mali uľahčiť urýchleným postupom;
keďže jedno z technických ustanovení prílohy I dotknutej smernice by sa malo zmeniť a doplniť,
PRIJALA TÚTO SMERNICU:
Článok 1
Smernica Rady z 9. apríla 1968 o obchodovaní s materiálom na vegetatívne rozmnožovanie viniča sa týmto mení a dopĺňa takto:
Článok 2
"2. Členské štáty môžu ako prechodné opatrenie po nadobudnutí účinnosti zákonov, iných právnych predpisov alebo správnych opatrení nevyhnutných na dosiahnutie súladu s touto smernicou stanoviť, aby rozmnožovací materiál, ktorý sa použil na založenie podpníkových škôlok alebo škôlok vrúbľov bol ekvivalentný rozmnožovacieho materiálu certifikovanému alebo kontrolovanému v súlade s ustanoveniami tejto smernice, ak predtým, ako sa týmto spôsobom použil, poskytoval rovnaké záruky ako rozmnožovací materiál certifikovaný alebo kontrolovaný v súlade s ustanoveniami tejto smernice."
Článok 3
"Každý členský štát vypracuje zoznam odrôd viniča úradne uznaných na certifikáciu a na kontrolu ako štandardného materiálu na svojom území. Zoznam je možné prekonzultovať s akoukoľvek osobou. V zozname sa uvedú základné morfologické a fyziologické charakteristické znaky, na základe ktorých sa jednotlivé odrody dajú od seba rozlíšiť. V prípade odrôd uznaných k 31. decembru 1971 je možné uviesť odkaz na opis uvedený v úradných ampelografických publikáciách."
Článok 4
"Článok 5a
Členský štát zabezpečí, aby žiadna odroda nebola uznaná, ak nie je odlišná, stála a dostatočne homogénna.
Článok 5b
1. Odroda sa považuje za odlišnú, ak sa v čase podania žiadosti o uznanie zreteľne odlišuje v jednom alebo niekoľkých významnejších morfologických alebo fyziologických znakoch od akejkoľvek inej odrody, ktorá je uznaná alebo je podaná žiadosť o uznanie v danom členskom štáte.
2. Odroda sa považuje za stálu, ak po úspešnom rozmnožení bude naďalej presne zodpovedať opisu jej základných charakteristických znakov.
3. Odroda sa považuje za dostatočne homogénnu, ak s výnimkou veľmi malého počtu odchýliek sú rastliny, z ktorých je zložená, podobné, pokiaľ ide o charakteristické znaky ako celku, ktoré sa berú do úvahy na tento účel.
Článok 5c
Členské štáty zabezpečia, aby odrody, ktoré pochádzajú z iného členského štátu podliehali takým istým požiadavkám, ako sa uplatňujú na domáce odrody, najmä pokiaľ ide o postup uznávania.
Článok 5d
1. Členské štáty zabezpečia, aby sa uznávanie odrôd zakladalo na výsledkoch úradných skúšok, najmä pestovateľských pokusov, ktoré zahŕňajú dostatočný počet charakteristických znakov pre odrodu, ktorá sa má opísať. Metódy použité na určenie charakteristických znakov musia byť presné a spoľahlivé.
2. V súlade s postupom stanoveným v článku 17, pričom sa zohľadnia súčasné vedecké a technologické poznatky, sa stanovia:
a) charakteristické znaky, ktoré majú byť zahrnuté do skúšok ako minimálne;
b) minimálne požiadavky na vykonanie skúšok.
3. Aj je známe, že s rozmnožovacím materiálom danej odrody sa obchoduje v inej krajine pod iným názvom, uvedie sa tento názov aj v zozname.
Článok 5e
1. Uznané odrody sa budú úradne kontrolovať v pravidelných intervaloch. Ak sa ktorákoľvek z podmienok prijatia pre certifikáciu alebo kontrolu prestane plniť, uznanie sa zruší a odroda sa zo zoznamu vymaže.
2. Zoznam odrôd a všetky zmeny v nich vykonané sa ihneď zašlú ostatným členským štátom a Komisii."
Článok 6
Článok 6 sa týmto zrušuje.
Článok 6
"2. Keď Komisia neprijala žiadne opatrenia podľa článku 3 ods. 4 písm. b) a neuviedla ich do platnosti, členské štáty môžu stanoviť, že po určenom dátume sa rozmnožovací materiál určitých odrôd viniča nebude môcť uvádzať na trh, pokiaľ nebol úradne certifikovaný ako základný materiál alebo ako certifikovaný materiál."
Článok 7
"Článok 12a
Členské štáty zabezpečia, že rozmnožovací materiál odrôd viniča, ktoré boli uznané na pestovanie na ich území alebo na časti ich územia podľa nariadenia (EHS) č. 1388/70, nebude podliehať žiadnym obchodným obmedzeniam, ktoré sa vzťahujú na odrodu na ich území."
Článok 8
"Článok 17a
Rada, konajúc na návrh Komisie a v zmysle súčasných vedecko-technických poznatkov, prijme akékoľvek zmeny a doplnenia, ktoré je potrebné urobiť v prílohách."
Článok 9
"Článok 18a
Na žiadosť členského štátu, ktorá sa bude vybavovať podľa toho, ako je stanovené v článku 17, môže byť tento štát úplne alebo čiastočne zbavený povinnosti uplatňovať túto smernicu, ak sa rozmnožovací materiál bežne nerozmnožuje alebo sa s ním neobchoduje na jeho území.
Článok 18b
Táto smernica sa nedotkne nariadenia Rady (EHS) č. 234/68 [3] o zriadení spoločnej organizácie trhu so živými rastlinami, hľuzami, cibuľami, rezanými kvetmi a okrasnými listami."
Článok 10
"5. Škodlivé vírusové ochorenia, najmä roncet viniča a zvinutka viniča, sa musia odstrániť zo sadeníc určených na produkciu základného materiálu. Sadenice, určené na produkciu rozmnožovacieho materiálu ostatných kategórií, sa budú držať oddelene od rastlín, ktoré vykazujú symptómy škodlivých vírusových ochorení."
Článok 11
Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. júla 1972. Bezodkladne budú o tom informovať Komisiu.
Článok 12
Táto smernica je adresovaná členským štátom.
V Bruseli 22. marca 1971